Tamenaḍṭ n Tizi Ɣennif taddart taddart mazal weṛten yal ansay d laԑada ixeddmen si zik .Ad nezwer awal ɣef wansayen d leԑwayed mi ad ilal llufan ,imi talalit n ugrud tagnit yesfraḥen akk tiwaculin n ddunit i meṛṛa, ladɣa tawacult taqbaylit i yettqabalen s lfarḥ d unecraḥ, ayagi yettban-d di leԑwayed id seqdacen seg melmi ad yella d llufan d amecṭuḥ di dduḥ alma yebda ad yettimɣur.